Φρειδερίκη Ερριέττα του Άνχαλτ-Μπέρνμπουργκ

Η Φρειδερίκη Ερριέττα (γερμ. Friederike Henriette von Anhalt-Bernburg, 24 Ιανουαρίου 1702 - 4 Απριλίου 1723) του Οίκου των Ασκάνια ήταν πριγκίπισσα του Άνχαλτ-Μπέρνμπουργκ και με το γάμο της έγινε πριγκίπισσα του Άνχαλτ-Κέτεν.

 Βιογραφία 
Γεννήθηκε στο Μπέρνμπουργκ, στο Άνχαλτ της Αγίας Ρωμαϊκής Αυτοκρατορίας ως το έκτο παιδί και η τέταρτη κόρη του Καρόλου Φρειδερίκου του Άνχαλτ-Μπέρνμπουργκ και της Σοφίας Αλβερτίνας του Ζολμς-Ζόννενβαλντε (1672 - 1708).

Ο σύζυγός της, Λεοπόλδος του Άνχαλτ-Κέτεν, ήταν ο διάσημος προστάτης του συνθέτη Γιόχαν Σεμπάστιαν Μπαχ. Σε αντίθεση με το σύζυγό της, η Φρειδερίκη Ερριέττα είχε λίγο ενδιαφέρον για τη μουσική. Επιπλέον, ο Λεοπόλδος έπρεπε να συνεισφέρει όλο και περισσότερο στον πρωσικό στρατό, κάτι που του άφηνε λίγα χρήματα για τη μουσική. Η συνέπεια όλων αυτών ήταν η αναχώρηση του Μπαχ και της οικογένειάς του στη Λειψία το 1723. Hugo Riemann: Katechismus Der Musikgeschichte, S. 104, BiblioBazaar, 2009 Volker Ebersbach: Geschichte der Stadt Bernburg in zwei Bänden, Band 1, S. 117, Anhaltische Verlagsgesellschaft, 1998 Ο Μπαχ κατηγόρησε τη Φρειδερίκη- για έλλειψη ενδιαφέροντος για τη μουσική, όταν έπρεπε να φύγει από το Kέτεν, αν και αυτή είχε αποβιώσει τη στιγμή που ανέλαβε τη θέση του στη Λειψία.

Η Φρειδερίκη Ερριέττα υπέφερε από «πνευμονική αδυναμία» και απεβίωσε τον Απρίλιο του 1723 σε ηλικία 21 ετών και τάφηκε στο Ναό του Αγίου Ιακώβου του Κέτεν.

 Οικογένεια 
Παντρεύτηκε το Λεοπόλδο του Άνχαλτ-Κέτεντ στο Μπέρνμπουργκ στις 11 Δεκεμβρίου 1721. Απέκτησαν μία κόρη:
 Γκίζελα Αγνή (1722 - 1751), παντρεύτηκε το Λεοπόλδο Β΄ του Άνχαλτ-Ντέσσαου το 1737.

 Βιβλιογραφικές αναφορές 

Κατηγορία:Οίκος των Ασκάνια